ระเบียบกรมสรรพสามิตว่าด้วยการเก็บและการขนย้ายน้ำมันดีเซลหมุนเร็วพ.ศ. ๒๕๖๐[๑] เพื่อประโยชน์ในการบริหารการจัดเก็บภาษีการกำกับดูแลและการตรวจสอบการขนย้ายน้ำมันดีเซลหมุนเร็วอาศัยอำนาจตามความในมาตรา ๖(๓) แห่งพระราชบัญญัติภาษีสรรพสามิต พ.ศ. ๒๕๖๐ อธิบดีกรมสรรพสามิตจึงวางระเบียบเกี่ยวกับการเก็บและการขนย้ายน้ำมันดีเซลหมุนเร็วไว้ ดังต่อไปนี้ข้อ ๑ ระเบียบนี้เรียกว่า ระเบียบกรมสรรพสามิต ว่าด้วยการเก็บและการขนย้ายน้ำมันดีเซลหมุนเร็ว พ.ศ. ๒๕๖๐ข้อ ๒ ระเบียบนี้ให้ใช้บังคับตั้งแต่วันที่๑๖ กันยายน พ.ศ. ๒๕๖๐ เป็นต้นไปข้อ ๓ ในระเบียบนี้คลังเก็บน้ำมัน หมายความว่าสถานที่ใช้สำหรับเก็บน้ำมันดีเซลหมุนเร็วที่มีขนาดความจุตั้งแต่ ๒๐๐,๐๐๐ ลิตรขึ้นไปแต่ไม่รวมถึงคลังเก็บน้ำมันซึ่งมีเจ้าพนักงานสรรพสามิตอยู่ควบคุมสถานที่เป็นประจำตลอดเวลาข้อ ๔ ให้ผู้อำนวยการสำนักมาตรฐานและพัฒนาการจัดเก็บภาษี๒ เป็นผู้รักษาการตามระเบียบนี้หมวด๑บททั่วไป ข้อ ๕ ให้เจ้าของหรือผู้รับผิดชอบคลังเก็บน้ำมันแจ้งรายละเอียดดังต่อไปนี้ต่อเจ้าพนักงานสรรพสามิตแห่งท้องที่ที่คลังเก็บน้ำมันตั้งอยู่ ทราบภายใน ๑๕วัน นับแต่วันที่ระเบียบนี้ใช้บังคับและทุกครั้งที่มีการเปลี่ยนแปลงในรายละเอียดของคลังน้ำมัน(๑) ชื่อคลังเก็บน้ำมัน(๒) ชื่อเจ้าของหรือผู้รับผิดชอบ(๓) แบบแปลนแผนผังของสถานที่ตั้งคลังเก็บน้ำมัน(๔) ขนาด ความจุ หมายเลขภาชนะและจำนวนภาชนะที่ใช้เก็บน้ำมันข้อ ๖ ในการซื้อหรือรับน้ำมันดีเซลหมุนเร็วเข้าเก็บในคลังเก็บน้ำมันไม่ว่าจำนวนเท่าใดหรือการนำน้ำมันดีเซลหมุนเร็วซึ่งมีปริมาณตั้งแต่ ๕๐,๐๐๐ลิตรขึ้นไปออกจากคลังเก็บน้ำมันให้เจ้าของหรือผู้รับผิดชอบคลังเก็บน้ำมันแจ้งต่อเจ้าพนักงานสรรพสามิตแห่งท้องที่ที่คลังเก็บน้ำมันตั้งอยู่สำหรับคลังน้ำมันที่ตั้งอยู่ในเขตกรุงเทพมหานครให้แจ้งต่อเจ้าหน้าที่ประจำห้องปฏิบัติการกรมสรรพสามิตทราบล่วงหน้าทุกครั้งโดยใช้โทรสารหรือใช้จดหมายอิเล็กทรอนิกส์ก็ได้ โดยมีรายละเอียดดังต่อไปนี้๖.๑ ชนิดและปริมาณที่ซื้อ หรือจะนำเข้าเก็บ หรือจะนำออก๖.๒ วัน เดือน ปี ที่จะนำเข้าเก็บ หรือที่จะนำออก๖.๓ ประเภท ชื่อ หมายเลขทะเบียนยานพาหนะ (ถ้ามี)ของยานพาหนะที่จะขนน้ำมันเข้าเก็บในคลังเก็บน้ำมันหรือที่จะขนน้ำมันออกจากคลังเก็บน้ำมัน เว้นแต่การส่งน้ำมันทางท่อกรณีเป็นวันหยุดราชการหรือนอกเวลาราชการให้แจ้งในวันแรกที่เปิดทำการข้อ ๗ ภายใต้บังคับข้อ๖ การนำน้ำมันดีเซลหมุนเร็วเข้าเก็บหรือนำออกจากคลังเก็บน้ำมันทุกครั้งเจ้าของหรือผู้รับผิดชอบคลังเก็บน้ำมันจะต้องมีหลักฐานดังต่อไปนี้เพื่อแสดงต่อพนักงานเจ้าหน้าที่๗.๑ เอกสารแสดงการซื้อขาย หรือการได้มาหรือการนำออก ซึ่งน้ำมันดีเซลหมุนเร็ว๗.๒ เอกสารแสดงประเภท ชื่อหมายเลขทะเบียนยานพาหนะ (ถ้ามี) ของยานพาหนะที่ใช้ขนส่งน้ำมันดีเซลหมุนเร็วมายังคลังเก็บน้ำมันหรือขนน้ำมันดีเซลหมุนเร็วออกจากคลังเก็บน้ำมัน๗.๓ บัญชีเอกสารเกี่ยวกับการซื้อขาย รับ - จ่าย การโอน หรือ การยืมน้ำมันในคลังเก็บน้ำมันข้อ ๘ การขนย้ายน้ำมันดีเซลหมุนเร็วที่มีปริมาณตั้งแต่๓,๐๐๐ ลิตรขึ้นไปผู้ดำเนินการขนส่งจะต้องมีเอกสารหรือใบกำกับการขนส่งน้ำมันดีเซลหมุนเร็วกำกับไปกับน้ำมันดีเซลหมุนเร็วที่ขนนั้นด้วยเอกสารหรือใบกำกับการขนส่งน้ำมันดีเซลหมุนเร็วอย่างน้อยต้องมีรายการดังต่อไปนี้(๑) วันที่ออกเอกสารหรือใบกำกับการขนส่งน้ำมันดีเซลหมุนเร็ว(๒) ชื่อผู้จ่ายน้ำมันและสถานที่จ่ายน้ำมัน(๓) เลขทะเบียนยานพาหนะที่ใช้ขนส่งในการขนส่งทางเรือให้ระบุชื่อเรือ(๔) ชื่อผู้รับน้ำมันและสถานที่ส่งมอบน้ำมัน(๕) วันเวลาที่ออกเดินทางจากสถานที่จ่ายน้ำมันต้นทางและวันเวลาที่ถึงสถานที่ปลายทาง(๖) ชนิดและปริมาณน้ำมันดีเซลหมุนเร็วที่ขนส่ง(๗) เลขที่เอกสารหรือใบกำกับการขนส่งน้ำมัน(๘) ชื่อและที่อยู่ของผู้ขนส่งข้อ ๙ ให้ผู้ขายหรือจ่ายน้ำมันดีเซลหมุนเร็วมีอำนาจออกเอกสารหรือใบกำกับการขนส่งน้ำมันดีเซลหมุนเร็ว ตามข้อ ๘ ได้ ทั้งนี้จะใช้ใบกำกับการขนส่งน้ำมันตามที่กระทรวงพาณิชย์กำหนดก็ได้หมวด๒การขนน้ำมันดีเซลหมุนเร็วที่มีการดำเนินคดีผู้กระทำผิดซึ่งชำระค่าปรับและเสียภาษีสรรพสามิตแล้ว ข้อ ๑๐ ในกรณีที่มีการดำเนินคดีผู้กระทำผิดซึ่งชำระค่าปรับและเสียภาษีสรรพสามิตแล้วให้เจ้าพนักงานสรรพสามิตที่รับชำระภาษีเป็นผู้ออกใบกำกับการขนส่งน้ำมันดีเซลหมุนเร็วที่มีการดำเนินคดีผู้กระทำผิดตามแบบท้ายระเบียบนี้ข้อ ๑๑ ผู้ดำเนินการขนส่งต้องนำใบกำกับการขนส่งน้ำมันดีเซลหมุนเร็วตามข้อ๑๐ กำกับไปกับน้ำมันดีเซลหมุนเร็วที่ขนนั้นด้วยผู้ดำเนินการขนส่งต้องขนส่งน้ำมันดีเซลหมุนเร็วไปส่งมอบให้ผู้รับตามชื่อ สถานที่ และภายในระยะเวลาตามที่ระบุไว้ในใบกำกับการขนส่งน้ำมันดีเซลหมุนเร็วที่มีการดำเนินคดีผู้กระทำผิดหมวด๓บทเฉพาะกาล ข้อ ๑๒ เอกสารกำกับการขนส่งหรือใบกำกับการขนส่งที่ได้ออกไว้ก่อนวันที่ระเบียบนี้ใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิกหรือเปลี่ยนแปลงประกาศ ณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตเอกสารแนบท้าย๑. ใบกำกับการขนส่งน้ำมันดีเซลหมุนเร็วที่มีการดำเนินคดีผู้กระทำผิด(ดูข้อมูลจากภาพกฎหมาย)พัชรภรณ์/จัดทำ๓กันยายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๑๙ ง/หน้า ๔๒ (เล่มที่ ๑)/๒๔พฤษภาคม ๒๕๖๑